ھار
اگں روچے ،
منی ایمان ءِ درچکاں، بدنت بس ساھگے کوہ
من کوہاں
سرکپان ءُ قصہے کاراں
___________________ “ھار میران ءِ مُرتہ”
کئے ءَ کُشتہ؟
ادارے پُل ءِ آسانی گمان ءِ سیمسراں آ دیم
جَلّ!!!
گندئے وَت کہ گلرنگیں گبارے آسمان ءِ دام ءَ اوھنگ اِنت
ھزاری زیورئیں ، شِمشُک
گُلابانی ہمک پِربند
منی ایمان ءِ درچک ءِ تاک
تئ رکانی یاقوت اَنت
منی ساھگ
منی لوگانی ھورکیں پیژگاہ ءِ درچک
چہ کوہاں ساھگے لوٹنت
اِے قصہ وتگڑیں ٹوکے
من زاناں آسمان ءِ دام ءَ اوھنگیں ___ گبار ءَ
مئے بزَکاریں میران ءِ
بلوچیں ھار کُشتہ
________________ من ءَ باریں کئیا گُشتہ؟